Høyland prestegjeld

Høyland prestegjeld, også benevnt Gand prestegjeld, var et prestegjeld tilhørende Jæren prosti inntil 1. mai 1997, deretter Sandnes prosti til det ble nedlagt 1. januar 2006. Det omfattet sogn i Sandnes kommune i Rogaland fylke, og hovedkirken var Høyland kirke.

Høylands kirkesogn er nå en del av Sandnes kirkelige fellesråd, og underlagt Sandnes prosti i Stavanger bispedømme i Den norske kirke.

Historikk 

Heylanda sókn eller Gardar sókn (norrønt) har sin opprinnelse fra kristningen av landet. Høyland prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Høyland med Soma annekssogn.

Prestegjeldet er i 1620 oppført i Graagaas som Gand Præstegjeld under Jedernnis Prouistij tilhørende Stavanger stift. Ved kgl. res. av 6. mai 1682 ble prestegjeldet overført til det nye Christianssands stift.

Ved kgl. res. 23. november 1839 ble Høyland og Soma slått sammen til et kirkesogn, ved navn Høyland, med virkning fra 1841.

Høyland prestegjeld dannet grunnlaget for Høyland formannskapsdistrikt, som ble opprettet i 1837.

Ved kgl. res. 23. november 1839 ble Høyland og Soma sogn slått sammen til et kirkesogn, ved navn Høyland, med virkning fra 1841. Ved kgl. res. 23. november 1880 ble Sandnes skilt ut som eget sogn i Høyland prestegjeld. Ved kgl.res. 10. desember 1913 ble Sandnes sogn utskilt fra Høyland prestegjeld og opprettet som eget sognekall med virkning fra 1. januar 1914.

Prestegjeldet inngikk i det nye Stavanger bispedømme fra 1. januar 1925.

Ved kgl. res. 31. mars 1967 ble det bestemt at et nytt Gand sogn og sognekall skulle skilles ut fra Høyland. Samtidig ble Riska sogn overført fra Hetland prestegjeld til Høyland. I 1988 ble Riska skilt ut og dannet eget Riska prestegjeld med Høle sogn fra nedlagte Høgsfjord prestegjeld.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Ved avviklingen bestod Høyland prestegjeld av menigheten i Høyland.

Prester i Høyland

Referanser

Kilder

Eksterne lenker 
 Prestegjeld og sogn i Rogaland

Sandnes' historie
Religion i Rogaland
Prestegjeld i Stavanger bispedømme